He's Into Her

Ang He's Into Her ay isang 2021 seryeng pantelebisyon sa Pilipinas na ibinatay sa nobelang ginawa ni  sa Wattpad. Ang serye ay pinagbibidahan nina Donny Pangilinan at Belle Mariano. Ang serye ay unang ipinalabas sa iWantTFC noong 28 Mayo 2021. Pinalabas rin ang serye sa telebisyon sa Kapamilya Channel at A2Z magmula Mayo 30 hanggang 1 Agosto 2021.

Ang serye ay nagkaroon na ng season 2 noong 2022.

Buod 
Si Maxpein ay isang determinadong dalaga na nagmula sa probinsya na pinalaki ng kanyang lola at ng kanyang mga tiyuhin, matapos mamatay ang kanyang ina sa Japan noong siya ay 11 taong gulang pa lamang. Nasurpresa si Maxpein nang ang kanyang mayamang ama, na kamakailan lamang niya nalaman, ay nag-alok na tumulong sa pagbabayad para sa pagpapaospital sa kanyang lola. Bilang pasasalamat, sumang-ayon siya sa hiling nito na manirahan kasama siya at ang kanyang pamilya sa Maynila. Sa kanyang pagpasok sa Brent International School, tinuring siya ng mag-aaral dito bilang isang uring tagalabas, dito din siya tumayo laban kay Deib, ang captain ng basketball varsity team ng paaralan. Upang pagtripan at apihin si Maxpein, nakipagkasundo si Deib sa buong batch nila para isagawa ang planong ito, ngunit sa lalong hindi nila pagkakaunawaan at awayan, ito ang nagpatanto kay Deib na ang kanyang plano laban kay Maxpein, ang siya palang unti-unting magpapalapit ng kanyang damdamin sa babaeng hindi niya inakala na kanyang magugustuhan.

Tauhan

Pangunahing tauhan 

 Donny Pangilinan  bilang Deib Lohr Enrile
 Belle Mariano  bilang Maxpein Zin del Valle
 Kaori Oinuma bilang Michiko Sil Tarranza
 Rhys Miguel bilang Yakiro Tobi Yanai
 Jeremiah Lisbo bilang Randall Echavez
 Vivoree Esclito bilang Melissa "Ysay" Baylon
 Joao Constancia bilang Lee Roi Gozon
 Criza Taa bilang Zarnaih Marchessa
 Melizza Jimenez bilang Elle Luna
 Sophie Reyes bilang Aimee Jung
 Ashley del Mundo bilang Khloe Gomez
 Gello Marquez bilang Lorde Dawatap
 Dalia Varde bilang Kimeniah Sirvey Gozon
 Limer Veloso bilang Gavin Migz Agripa

Tauhang pang-suporta 

 Marissa Delgado bilang Bhaves del Valle
 Janus del Prado bilang Boyet del Valle
 Richard Quan bilang Maxim Luna
 Issa Litton bilang Macy Luna
 Ana Abad Santos bilang Evita Enrile
 Turs Daza bilang Dale Enrile
 Milo Elmido Jr. bilang Barb
 Jim Morales bilang Choco
 Patrick Quiroz

Espesyal na partisipasyon 

 Dylan Talon
 Jelay Pilones
 Kuya Manzano bilang Headmaster Mendoza

Produksyon 
Ang proyekto ay unang inihayag noong 7 Nobyembre 2019. Noong 2020, ipinagpaliban ang produksyon ng serye dahil sa pandemya ng COVID-19 at pagsasara ng ABS-CBN.

Noong 2021, inanunsyo na ang serye ay ipapalabas sa Kapamilya Channel at A2Z, at una muna itong ipapalabas sa iWantTFC.

Pagtanggap 
Sa unang episode ng He's Into Her, ito ay nakapagtala ng "record-breaking high number of views" sa iWantTFC, sa kabila ng mga isyung teknikal na kinaharap ng nasabing app.

Tingnan din 

 Listahan ng mga programang nai-broadcast ng ABS-CBN

Mga Sanggunian

Mga panlabas na link 

 He's Into Her sa iWantTFC